Diari Oficial de la Generalitat Valenciana


Sumari del DOGV 5916, del 18-12-2008 (2008/14627)

Judici d'execució hipotecària 000597/2002. Notificació de la interlocutòria a Rainer Alfred -Lowen.
---------------------------------------------------------------------------------------------------

### Dades del document

Número de DOGV
:   5916

Data del DOGV
:   18-12-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/14336


Data del document
:   10-10-2008

Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Descriptors 

:   * sistema judicial

Judici d'execució hipotecària 000597/2002. Notificació de la interlocutòria a Rainer Alfred -Lowen. [2008/14865]  
Part demandant: Caja de Ahorros de Murcia.  
Part demandada: Rainer Alfred Lowen.  
En el judici referenciat, s'ha dictat la resolució que té el text literal següent:  
Interlocutòria  
Jutge que la dicta: Fernando Madrid Rodríguez.  
Lloc: Orihuela.  
Data: 10 d'octubre de 2008  
Antecedents de fet  
Primer. El procurador Francisco L. Esquer Montoya, que actua en nom i en representació de Caja de Ahorros de Murcia va formular demanda d'execució contra Rainer Alfred Lowen en la qual s'exposava: que per escriptura pública atorgada davant el notari de Torrevieja, Miguel Ángel Robles Perca, amb data 10 de gener de 2002 i número 261 de protocol, el seu representat i el deutor expressat concertaren un contracte en el qual el deute es garantia mitjançant garantia hipotecària de la finca següent:  
Finca registral número 107.505 inscrita en el Registre de la Propietat número 2 d'Orihuela. Habitatge tipus B, número 14, és la quarta dreta a esquerra, segons es mira des de l'oest, per on té la seua entrada independent; consta de planta baixa i alta, unides per escala interior; li correspon una superfície construïda de 59 metres i 35 decímetres quadrats; distribuïda la planta baixa en terrassa, saló menjador, cuina, lavabo i escala; i la planta alta en dos dormitoris, baix, corredor i terrassa; té a més a més a nivell de la planta baixa una zona enjardinada en front de 16 metres i 30 decímetres quadrats.  
Que el deutor havia incomplit les condicions de pagament estipulades en l'escriptura a què s'ha fet menció, llevat que havien deixat impagats els terminis de l'obligació corresponents a març, abril, maig, juny, juliol, agost i setembre de 2002, i s'havia convingut que la falta de pagament d'algun dels terminis diferents donarà lloc al venciment total de l'obligació, conveni que constava inscrit en el Registre de la Propietat número 2 d'Orihuela.  
Segon. Acompanyava a la demanda primera còpia de l'escriptura a la qual s'ha fet menció. S'assenyalava com a domicili a efectes de notificacions i requeriments el de la finca hipotecada i es fixava com a preu de la finca hipotecada a efectes de subhasta, el de 88.770,99 euros.  
Tercer. Per interlocutòria de data 6 de març de 2003 es va despatxar execució contra el demandat expressat per les quantitats següents: 69.285,24 euros de principal, desglossat de la forma següent: 67.300 euros en concepte de capital pendent d'amortitzar; 1.876,83 euros en concepte d'interessos remuneratoris vençuts i impagats; 108,41 euros en concepte d'interessos moratoris produïts impagats i les costes pressupostades en 16.825 euros. No s'ha pogut notificar esta resolució a l'executat per haver-se absentat del domicili fixat en l'escriptura d'hipoteca i ha resultat infructuosa la intentada en el domicili particular situat al carrer Schulsts 23, 54079 Leiwen (Alemanya). Es va aportar el certificat registral a què es referix l'article 656 de la Llei 1/2000, d'Enjudiciament Civil, en el qual s'expressava que la hipoteca a favor de l'executant es trobava subsistent i sense cancel·lar, i constava així mateix haver-se realitzat les notificacions a què es referix el número 2 de l'article 132 de la Llei Hipotecària i 689 de la LECn.  
Quart. A instància de la part executant es van traure els béns hipotecats a pública subhasta, i es van anunciar mitjançant edictes que es fixaren en el lloc públic d'este Jutjat, es feia constar la situació possessòria dels béns, així com que el certificat registral estava de manifest a la secretaria, i s'entenia que tot licitador acceptava com a bastant la titulació existent i que les càrregues o gravàmens anteriors al crèdit de l'actor continuarien subsistents, quedant subrogat en la responsabilitat derivada d'aquells si la rematada s'adjudicara a favor seu.  
Cinqué. Amb data 24 de setembre de 2008 es va celebrar la subhasta dels béns expressats, que no tingué lloc per falta de licitadors.  
Sisé. L'executant, dins del termini establit en l'article 651 de la Llei 1/2000, d'Enjudiciament Civil, ha sol·licitat l'adjudicació dels béns subhastats, pel 50% del seu valor de taxació, es á dir per 44.385,50 euros.  
Fonaments de dret  
Primer. Disposa l'article 681.1 de la Llei 1/2000, d'Enjudiciament Civil, que l'acció per a exigir el pagament de deutes garantits per penyora o hipoteca podrà exercitar-se directament contra els béns empenyorats o hipotecats, i se subjecta l'exercici al que disposa el títol IV, del llibre 111 d'esta, i al seu torn, el número 4 de l'article 691, establix que la subhasta dels béns hipotecats, es realitzarà d'acord amb el que disposen en esta per a la subhasta de béns immobles.  
Segon. Disposa l'article 671 de la LECn que de no existir postors en l'acte de la subhasta, podrà el creditor demanar l'adjudicació dels béns pel 50% del valor de taxació o per la quantitat que se li dega per tots els conceptes, per la qual cosa, havent-se observat en la tramitació d'esta execució les formalitats i requisits establits en la LECn, especialment pel que fa als requeriments i notificacions a què fa menció l'article 132 de la Llei Hipotecària i 689 de la LECn, i acceptada expressament per l'adjudicatari la subsistència de les càrregues o gravàmens anteriors al crèdit de l'executant i subrogar-se en la responsabilitat derivada d'estos, és procedent aprovar l'adjudicació dels béns subhastats a favor de l'executant, amb els altres pronunciaments inherents.  
Part dispositiva  
1. S'adjudica a l'executant, Caja de Ahorros de Murcia, amb domicili social a Múrcia, Gran Vía 23, CIF L11062581 la finca la descripció registral de la qual consta en el primer antecedent de fet d'esta resolució pel 50% del seu valor de taxació, és a dir per 44.385,50 euros.  
2. Sent-ne el valor d'adjudicació, inferior a l'import de la reclamació en concepte de principal, no cal fer liquidació als efectes de l'article 670.2 de la LEC.  
3. Una vegada siga ferma esta interlocutòria, i en cas de sol·licitar-lo l'adjudicatari, lliureu l'oportú manament per duplicat al registrador de la Propietat d'Orihuela perquè duga a efecte les cancel·lacions ordenades i on constarà que s'han practicat les notificacions previstes en la regla 5 de l'article 131 de la Llei Hipotecària i 689 de la Llei d'Enjudiciament Civil i que el preu de l'adjudicació és inferior al principal del crèdit, interessos produïts i les costes causades a l'actor, i no queda l'excés a disposició dels titulars de drets posteriors inscrits o anotats sobre el bé hipotecat.  
Notifiqueu esta a les parts i feu-los saber que contra esta es pot interposar recurs d'apel·lació davant l'Audiència Provincial d'Alacant en el termini de cinc dies a contar des de la notificació, i a preparar per escrit davant d'este Jutjat.  
Ho acorda i firma sa senyoria. En done fe.  
Firma del jutge. Firma del secretari.  
En atenció al desconeixement de l'actual domicili o residència de la part demandada, per provisió de 10 d'octubre de 2000, el jutge, de conformitat amb el que disposen els articles 156.4 i 164 de la Llei d'Enjudiciament Civil, ha acordat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació.  
Orihuela, 10 d'octubre de 2008.- El secretari judicial: Ernesto Porras Pérez.